এই ক্লাবে একটা সময় খুব বড় করে কালীপুজোর আয়োজন করা হত৷ বছর দশেকের বেশি সময় ধরে চলে আসা এই পুজোয় ভিড় জমাতেন দর্শনার্থীরা। এ বার ছবিটা আলাদা। ক্লাবের এক সদস্য শ্যামল বাউড়ি বলেন, 'এই ক্লাবের অধিকাংশ সদস্য রাতুড়িয়া-অঙ্গদপুর শিল্পতালুকের একটি বেসরকারি কারখানায় কাজ করতেন৷ সেই সময় বড় করে পুজোর আয়োজন করা হত৷ কিন্তু কারখানা বন্ধ হয়ে যাওয়াতে সকলে কর্মহীন হয়ে পড়েছেন৷ তাই পুজোর বাজেট কমে গিয়েছে৷ কোনও রকমে পুজো করেছি৷' ক্লাবের পুজোর এই হাল দেখে স্থানীয় বাসিন্দারা তাঁদের সাধ্য মতো এগিয়ে এসেছেন, চাঁদা দিয়েছেন। সকলেরই আশা, আগামী বছর পরিস্থিতি বদলাবে। জৌলুস ফিরবে পুজোয়।